TV7 JERUUSALEMMA UUDISED
Meie tänased teemad -
Iraani tuumarelvaunistus ohustab lääneriike
Hamas möönab, et gazalased on ise oma veekriisi tekitanud
Ameerika kristlased: terendab USA häving
Muutus Iisraeli infiltreerumisseadus
Kahanev Surnumeri jätab maha eluohtlikke karstialasid
TV7 Jeruusalemma Uudistest - Shalom!
Arutz Sheva teatas Iisraeli asepeaministri hoiatusest,
mille järgi suurriigid lepitavad nii innukalt Iraani,
et ei mõista Iraani tuumarelvaunistuse otsest ohtu ka lääneriikidele,
rääkimata Iraani lähinaabreist.
Aastaid uskus enamik maailma, et terrorism on vaid Iisraeli probleem.
Alles pärast 2001. a New Yorgi terrorirünnakut
ja teiste rünnakute järel Londonis, Madriidis, Beslanis ja mujal
on maailm mõistnud,
et terrorism võib rünnata kus tahes ja keda tahes.
Sama käib ka Iraani kohta.
Maailm võib uskuda, et Iraan on vaid Iisraeli probleem,
kuid Iraanil on uusi rakette, mis ulatuvad varasemast kaugemale,
kõikidesse Euroopa pealinnadesse.
Selle ohuga oleme kõik tulevikus silmitsi,
ütleb Iisraeli asepeaminister Silvan Shalom.
Arutz Sheva teatel tekitasid gazalased oma veehäda ise.
Terrorirühmituse Hamas ajaleht Al-Risalah
uuris juutide endist põllumaad Gush Katifis,
kust nad 2005. a evakueeriti.
Selgus, et vaatamata araablaste väidetele,
mille järgi Gaza veekriisi tekitas Iisrael,
on see tegelikult kohalike elanike süü.
Ajalehe uurimuses osalenud
Hamasi Põllumajandusministeeriumi esindajate sõnul
tekitab veekriisi kohalike farmerite liigne veekasutus.
Gaza veepuudust põhjustab eelkõige suuri veekoguseid nõudev
juurviljade kasvatamine
ja ekspertideta kaevatud kaevud ning liigne veepumpamine.
Hamasi ajalehe teatel kasutasid juudid
enne Gazast väljaajamist vaid 20 kaevu.
Need olid kaevatud merekaldast ca kilomeetri kaugusele,
et nad vihmavett koguksid.
Araablaste põllumajandusühendused,
mis praegu endistes juudiasulates tegutsevad,
on ligi 30 uut kaevu kaevanud ja maakond on lisanud 16 kaevu.
Iisraellased pumpasid oma kaevudest kunagi ca 20-30 m³ vett tunnis.
Täna pumpavad gazalased 120-190 m³ tunnis,
mis osutab Gaza veevarude kohatule kasutamisele.
Israel Hayom teatab Iisraeli Ülemkohtu otsusest
jätta infiltreerumisvastane seadus peaaegu endiseks.
Ülemkohus lükkas eelmine nädal tagasi inimõigusrühmituste taotluse
tühistada muudatus 2014. a Infiltreerumisvastases seaduses,
mis lubab riigil
illegaalseid immigrante 20 kuud kohtumenetluseta vahi all hoida
ja asüülitaotlejaid kolm kuud.
Kuid kohus käskis riigil muuta illegaalsete migrantide vahistusaega
varasemalt 20 kuult ühele aastale.
Juba aasta või kauem vahi all olnud vabastatakse koheselt,
mis tähendab ca tuhande illegaalse immigrandi vabanemist.
Knesset sai kuus kuud aega seaduse jõustamiseks.
See on neljas kord,
kui illegaalset immigratsiooni puudutavat seadust muudeti,
et illegaalsete immigrantide kinnipidamisaega normaliseerida.
Arutz Sheva kirjutab USAs käivast uskudevahelisest kampaaniast
Iraani tuumalepingu vastu.
Miljoneid USA kristlasi ühendava kampaaniaga
püütakse sundida Kongressi Iraani tuumalepet mitte heaks kiitma,
hoiatades maailma juhtiva terrorisponsori kavatsuste eest
hävitada USA ja Iisrael. Kampaania taga
on maailma suurim Iisraeli ja juute toetav kristlik ühendus
Rahvusvaheline Kristlaste ja Juutide Osadus IFCJ.
Ühenduse sõnul on Iraan Open Doors USA andmeil
7. kohal maailma halvimate kristlasi tagakiusavate maade seas.
IFCJ rajaja ja juht rabi Yechiel Eckstein ütleb,
et Iraani tuumaleppe ratifitseerimise korral
tajuvad ameeriklased selle põlvkonna vältel esmakordselt,
mida tähendab laste ja lastelaste kohal kõrguv
võimaliku hävingu oht
ja mõistavad seetõttu paremini kui kunagi varem ohtu,
mis iga päev iisraellasi kummitab.
Ecksteini sõnul
peavad kristlased ja juudid radikaalse islami vastu ühinema.
Rabi Ecksteini sõnul
vajatakse seda ühtsust nüüd rohkem kui kunagi varem
sõjas meie usukogukondi ähvardava ülinakkava viha ja vägivalla vastu.
Israel Hayomi teatel
jätab kahanev Surnumeri maha eluohtlikke karstialasid.
Surnumere vesi kahaneb igal aastal enam kui meetri võrra.
Endise rannajoone alal neelavad maad sajad karstilehtrid,
millest mõned on jalgpalliväljaku suurused,
teised paari kaubamaja sügavused.
Dramaatiliselt lisanduvate lehtrite tulemusel
on maakera madalaimas punktis asuva kuuma Surnumere ala
viimaseimateks ohvriteks mahajäetud datlipalmiistandused,
mille kultiveerimisega tegelenud töötajad kardavad maa alla vajuda.
Varem haruldasi lehtreid tekib nüüd igal aastal sadu
ja oodata on nende arvu kasvu.
Võimudelt pole veel saadud andmeid kahjude ulatusest,
kuid vähemalt ühe juhtumi korral said matkajad lehtrisse kukkudes viga.
Maha on vajunud ka elektriliine
ning maa on neelanud karavanautosid ja väikeelamuid.
Iisraeli ja Läänekalda kaudu põhjast lõunasse viiv peatee
suleti poole aasta eest, kui asfaldi all avanes ammutav auk.
Mere kahanemise peamine põhjus on Jordani jõe kaudu
Süüriast ja Liibanonist lõunasse voolavate loomulike veeallikate
teelt kõrvale pööramine põllumajandus- ja joogivee tarbeks.
Ülejäänud 30 protsenti koormab kaevandustegevus.
Surnumere Iisraeli poolse lõunaosa kuberneri sõnul
on piirkonna ühiskondlike struktuuride ärakolimine vaid ajutine lahendus.
Karstilehtrite teke lõpeb alles siis, kui Surnumere veetase taastatakse.
See nõuab rahvusvahelist algatust,
kuna Surnumeri on piiriks ka Jordaaniale ja Läänekaldale.
Need olid meie tänased uudised. Shalom ja kohtumiseni!
Tõlge: Monika Jaaguri